open-index/open-wikipedia-markdown huggingface dataset:
मल्ल

'मल्ल' से निम्नलिखित का बोध होता है-

* मल्ल महाजनपद - प्राचीन भारत के १६ महाजनपदों में से एक महाजनपद

* मल्ल (कुलनाम)

* मल्ल राजवंश - मध्ययुग में नेपाल में शासन करने वाला प्रसिद्ध राजवंश

* मल्लभूम - वर्तमान समय में पश्चिम बंगाल के बांकुड़ा जिले में स्थित इस क्षेत्र में ७वीं शताब्दी के अन्त से लेकर आधुनिक काल तक मल्ल राजाओं ने शासन किया।

* मल्लयुद्ध में पारंगत योद्धा

श्रेणी:बहुविकल्पी
मल्ल राजवंश

right|thumb|300px|काठमाण्डू (कान्तिपुर) का पुराना शाही महल
'''मल्ल  वंश  के शासकों ने १२वीं शताब्दी से १८वीं शताब्दी तक नेपाल में शासन किया। संस्कृत में 'मल्ल' शब्द का अर्थ 'योद्धा' होता है। मल्ल वंश  का शासन लगभग १२०० ई के आसपास काठमांडू उपत्यका में आरम्भ हुआ। उन्होने लगभग ५५० वर्षों तक नेपाल में शासन किया। उनका शासन नेपाल का स्वर्णयुग माना जाता है। मल्ल राजाओं के शासनकाल में ही काठमाण्डू घाटी और उसके आसपास के क्षेत्रों में रहने वाले लोग 'नेवारी' (नेपाल भाषा में 'नेवामी') कहलाये।
[center|500px|thumb|पाटन ([ललितपुर) के मन्दिर और राजमहल]]

## इन्हें भी देखें
*नेपाल के मल्ल राजाओं की सूची
*मल्ल महाजनपद
*खस-मल्ल राज्य --  जिन्होने ११वीं शताब्दी से १४वीं शताब्दी तक खस राज्य पर शासन किया। खस राज्य के अन्तर्गत वर्तमान नेपाल के पश्चिमी कर्णाली प्रदेश क्षेत्र, भारत के गढ़वाल एवं कुमाऊं क्षेत्र तथा तिब्बत के ङारी प्रिफरेक्चर (संस्कृत : खारीप्रदेश) में था। इस राज्य के शासक काठमांडू उपत्यका के मल्ल शासकों से अलग हैं।

## बाहरी कड़ियाँ
* नेपाल में राजशाही और शाहवंश का इतिहास
* Country Study: Nepal

श्रेणी:नेपाल का इतिहास
श्रेणी:नेपाल के राजवंश
श्रेणी:नेवार
श्रेणी:नेपाल के शासक
श्रेणी:मल्ल राजवंश
साइक्स-पिकाट समझौता

साइक्स-पिकाट समझौता, जो आधिकारिक तौर पर **एशिया माइनर समझौते** के रूप में जाना जाता है। ब्रिटेन और फ्रांस की सरकारों के बीच एक गुप्त समझौता था, जिसे रूस की स्वीकृति भी थी। यह समझौता पश्चिमी एशिया में ट्रिपल अंतेंत के अपने प्रस्तावित नियंत्रण और प्रभाव क्षेत्रों को परिभाषित करने के लिए था, अगर प्रथम विश्व युद्घ में ट्रिपल अंतेंत तुर्क साम्राज्य को हराने में सफल होता है। संधि की बातचीत नवंबर 1915 और मार्च 1916 के बीच हुई। समझौता 16 मई 1916 को संपन्न हुआ था। 

समझौते में प्रभावी ढंग से अरब प्रायद्वीप के बाहर तुर्क साम्राज्य के अरब प्रांतों को भविष्य के ब्रिटिश और फ्रांसीसी नियंत्रण या प्रभाव के क्षेत्रों में विभाजित किया गया था। इस पर फ्रांसीसी राजनयिक फ्रंकोईस जॉरजिस पिकाट और ब्रिटिश सर मार्क साइक्स से बातचीत हुई। रूसी जारिस्ट सरकार साइक्स - पिकाट समझौता के लिए एक छोटी मध्यस्थ पार्टी थी। और जब अक्टूबर 1917 की रूसी क्रांति के बाद बोल्शेविकों ने इस समझौते को उजागरकर दिया तब ब्रिटिश शर्मिंदा, अरब निराश और तुर्क खुश थे।
## इन्हें भी देखें
## बाहरी कड़ियाँ
## सन्दर्भ

श्रेणी:बहुराष्ट्रीय संधियाँ
धानीप्राणी

**धानीप्राणी** या **मारसूपियल​** (Marsupial) स्तनधारी जानवरों की एक वर्ग है जो अपने शिशुओं को अपने पेट के पास बनी हुई एक धानी (थैली) में रखकर चलते हैं। यह ज़्यादातर पृथ्वी के [अपने अस्तित्व में आने के समय से ही उत्तरी गोलार्ध ]] (हेमिस्फ़ीयर​) में पाए जाते हैं। जाने-माने धानीप्राणियों में कंगारू, कोआला, पॉस्सम, वोम्बैट​ और तास्मानियाई डेविल​ शामिल हैं। धानिप्राणी के नवजात शिशु अन्य स्तनधारियों के नवजात बच्चों की तुलना में बहुत अविकसित होते हैं और पैदा होने के बाद यह काफ़ी समय (कई हफ़्तों या महीनों तक) अपनी माता की धानी में ही रहकर विकसित होते हैं।

जीववैज्ञानिकों को धानीप्राणियों की ३३४ जातियाँ ज्ञात हैं जिनमें से लगभग ७०% ऑस्ट्रेलिया, नया गिनी और उनके आसपास के द्वीपों में मिलती हैं। शेष १०० जातियाँ मुख्यतः दक्षिण अमेरिका में मिलती हैं हालांकि १३ मध्य अमेरिका में और एक उत्तर अमेरिका में भी मिलती है। यह बात भी ध्यान देने योग्य है कि अनुवांशिक (जेनेटिक) और जीववैज्ञानिक दृष्टि से 'धानीप्राणी' की श्रेणी में आने वाले सभी जानवरों में धानी नहीं होती।

## इन्हें भी देखें
* कंगारू

## सन्दर्भ


श्रेणी:धानीप्राणी
धानी (धानीप्राणी)

thumb|230px|धानी में स्तनपान करता हुआ कंगारू का अविकसित नवजात शिशु
thumb|230px|इस कंगारू मादा की धानी में बच्चा देखा जा सकता है
**धानी** या **पाउच** (pouch) मादा धानीप्राणियों (मारसूपियलों) के शरीर पर खाल मोड़कर बनी हुई एक विशेष थैली होती है। धानिप्राणी गर्भ धारण करने के बाद अन्य स्तनधारियों की तुलना में बहुत कम समय के लिए गर्भावस्था में रहते हैं। उनका शिशु जल्द ही पैदा हो जाता है और बहुत ही अविकसित अवस्था में होता है। वह फिर धानी में जाता है जहाँ वह सुरक्षित रहता है। उसकी माता के स्तन भी इसी धानी में होते हैं और वहाँ यह दूध प्राप्त करके विकसित होता है। कंगारू जैसे धानीप्राणियों के नवजात शिशु कई हफ़्तों या महीनों तक धानी में रहकर विकसित होते हैं और बाहर निकलने के बाद भी कुछ अरसे तक रक्षा, आहार और माता के साथ जगह-से-जगह जाने के लिए इसमें चले जाते हैं।

## कुछ तथ्य
अलग-अलग धानीप्राणी जातियों की धानियों का अकार भी अलग होता है। कंगारुओं में धानी ऊपर की तरफ़ से खुली होती है जबकि चारों पाओं पर चलने वाले कुत्ते-नुमा तास्मानियाई डेविल​ की धानी पीछे की तरफ़ खुली होती है जिस से नवजात शिशु को पैदा होते ही उसमें चले जाने में आसानी होती है। कंगारुओं की धानी अन्दर से चिपचिपी होती है ताकि उन के छलाँगे लगाते हुए दौड़ने के समय भी शिशु अन्दर टिका रहे। कुछ बहुत ही कम ऐसे भी जातियाँ हैं जिनमें नर में भी धानी होती है, जैसे कि जल ओपॉस्सम और थाएलासीन​। यह बात भी ध्यान देने योग्य है कि अनुवांशिक (जेनेटिक) और जीववैज्ञानिक दृष्टि से 'धानीप्राणी' की श्रेणी में आने वाले सभी जानवरों में धानी नहीं होती।

## इन्हें भी देखें
* धानीप्राणी

## सन्दर्भ


श्रेणी:धानीप्राणी
दुर्गाप्रसाद मिश्र

**दुर्गाप्रसाद मिश्र** (31 अक्टूबर 1860 -1910) हिन्दी के पत्रकार थे। 19वीं सदी की हिंदी पत्रकारिता में दुर्गाप्रसाद मिश्र का महत्वपूर्ण योगदान माना जाता है। वे हिंदी के ऐसे पत्रकार रहे हैं जिन्हें हिंदी पत्रकारिता के जन्मदाताओं एवं प्रचारकों में शुमार किया जाता है। हिंदी पत्रकारिता को क्रांति एवं राष्ट्रहित के मार्ग पर ले जाने के लिए अनेकों पत्रकारों ने अहोरात्र संघर्ष किया। पं॰ दुर्गाप्रसाद मिश्र ऐसे ही पत्रकार थे।

## परिचय
दुर्गाप्रसाद मिश्र का जन्म 31 अक्टूबर 1860 को जम्मू-कश्मीर के सांवा नगर में हुआ था। उन्होंने काशी में संस्कृत एवं कलकत्ता के नार्मल स्कूल से अंग्रेजी शिक्षा प्राप्त की।

दुर्गाप्रसाद ने कलकत्ता को ही अपनी कर्मभूमि बनाया। उन्होंने अपनी पत्रकारिता की शुरुआत काशी से निकलने वाली साहित्यिक पत्रिका ‘कविवचनसुधा‘ के संवाददाता के रूप में की। इसके पश्चात वे 17 मई 1878 को कलकत्ता से प्रकाशित होने वाले ‘भारत-मित्र‘ से जुड़े जिसका संपादन पं॰ छोटूलाल मिश्र करते थे। ‘भारत-मित्र‘ के प्रबंध संपादक की जिम्मेदारी पं॰ दुर्गाप्रसाद मिश्र के पास ही थी। लगभग एक वर्ष के पश्चात वे ‘भारत-मित्र‘ से अलग हो गए, कितु उनकी पत्रकार जीवन की यात्रा के कई पड़ाव अभी बाकी ही थे। 13 अप्रैल 1879 को उन्होंने पं॰ सदानंद मिश्र के सहयोग से ‘सारसुधानिधि‘ निकाला। यह पत्र उन्नीसवीं सदी के अत्यंत ओजस्वी पत्रों में से एक था। राष्ट्र में स्वराज्य की वापसी एवं समाज का पुनर्जागरण ही ‘सारसुधानिधि‘ का मूल स्वर था।

१७ अगस्त १८८० को 'उचित वक्ता' नामक हिन्दी साप्ताहिक प्रकाशित करना आरम्भ किया। यह पत्र अंग्रेजी राज की असलियत उजागर करने में लग गया और न्याय के पक्ष में लिखता रहा। कुछ ही वर्षों में यह बहुत लोकप्रिय हो गया।

पत्रकारिता के उद्देश्यों के लिए पं॰ दुर्गाप्रसाद मिश्र सदैव प्रयत्नशील रहे। सारसुधानिधि, उचितवक्ता एवं भारतमित्र जैसे अपने समय के प्रतिष्ठित पत्रों में उन्होंने लेखन एवं संपादन किया। उनके पत्रों से लेखक के तौर पर भारतेन्दु हरिश्चन्द्र एवं दयानन्द सरस्वती जैसी महान विभूतियां भी जुड़ीं। हिंदी पत्रकारिता के अतिरिक्त उन्होंने बंगला के 'स्वर्णलता' के आधार पर 'सरस्वती' नामक नाटक भी लिखा। उन्होंने बिहार प्रांत के विद्यालयों के लिए पाठ्य पुस्तकें भी लिखीं। उनका जीवन शब्दों की आराधना के लिए ही समर्पित था।

## बाहरी कड़ियाँ

श्रेणी:हिन्दी पत्रकार
श्रेणी:हिन्दी पत्रकारिता
कोआला

**कोआला** (Koala) ऑस्ट्रेलिया में पाया जाने वाला एक वृक्षों पर रहने वाला, शाकाहारी धानीप्राणी (मारसूपियल​) है। यह 'फ़ैसकोलार्कटिडाए' (Phascolarctidae) जीववैज्ञानिक कुल का इकलौता सदस्य है जो अभी तक विलुप्त नहीं हुआ है। यह पूर्वी और दक्षिणी ऑस्ट्रेलिया के तटवर्ती क्षेत्रों में मिलता है लेकिन ऐसे भी अंदरूनी इलाक़ों तक विस्तृत है जो अधिक शुष्क नहीं हैं। २०वीं सदी में दक्षिण ऑस्ट्रेलिया के अधिकतर कोआला मार दिए गए थे लेकिन फिर इन्हें विक्टोरिया से लाकर यहाँ पुनर्स्थापित कर दिया गया। 

इसके उंगलियो के निसान मनुष्य से मिलते जुलते है 

## इन्हें भी देखें
* धानीप्राणी

## सन्दर्भ


श्रेणी:वोम्बाटीफ़ोर्म​
श्रेणी:ऑस्ट्रेलिया के धानीप्राणी
श्रेणी:धानीप्राणी
श्रेणी:जीवित जीवाश्म
डाइप्रोटोडान्शिया

**डाइप्रोटोडान्शिया** या **द्वि-आदिदन्ती** (Diprotodontia) धानीप्राणी (मारसूपियल​) जानवरों का एक बड़ा जीवविज्ञानिक गण है जिसमें लगभग १२० जातियाँ आती हैं। इनमें कंगारू, वॉलाबी, कोआला, पॉस्सम और वोम्बैट शामिल हैं। कुछ विलुप्त जातियाँ भी इसमें आती हैं, जैसे कि गेंडे के आकार वाला डाएप्रोटोडोन और 'मारसूपियल​ सिंह' का उपनाम पाने वाला थायलाकोलेओ।

## नामोत्पत्ति
यूनानी भाषा में 'डाएप्रोटोस' (διπρωτός) का मतलब 'आगे के दो' और 'ओडोंटोस​' (οδοντος) का मतलब 'दाँत' होता है। इस गण के जानवरों के निचले जबड़े में दो बड़े काटने वाले दाँत होते हैं।

## इन्हें भी देखें
* मारसूपियल सिंह
* धानीप्राणी

## सन्दर्भ


श्रेणी:डाएप्रोटोडोन्ट​
वॉम्बैट

**वॉम्बैट** (Wombat) चार टांगों पर चलने वाले एक धानीप्राणी (मारसूपियल​) है। यह ऑस्ट्रेलिया में रहते हैं और इनकी टाँगें और दुम छोटी व बदन लगभग १ मीटर लम्बा होता है। यह विवध वातावरणों में पाए जाते हैं, जिनमें जंगल, पहाड़ और घास के मैदानी क्षेत्र शामिल हैं।

## विवरण
वॉम्बैट अपने मज़बूत सामने के दांतों और पंजों से अपने रहने के लिए लम्बे बिल खोद लेते हैं। उनकी शिशुओं को शरण देने वाली धानियों के मुंह पीछे को होते हैं जिस से खोदते हुए उसमे मिटटी नहीं जाती। आदत से वे शाम व रात को सक्रीय होते हैं लेकिन ठन्डे और बादलों वाले दिनों में भी फिरते हुए मिल सकते हैं। उनका मल कुछ हद तक चकोर आकार का होता है।

वॉम्बैट शाकाहारी होते हैं और घास, पेड़-पौधों की छाल, छोटे पौधों और जड़ों से पेट भरते हैं। उनके काटने वाले दांत चूहों की तरह पैने और उभरे हुए होते हैं जिस से वे सख़्त​ लकड़ी और टहनियों को भी आसानी से काट लेते हैं।

इनका रंग भूरा या ख़ाकी होता है और वज़न २५ से ३५ किलो के बीच होता है। मादाएँ वसंत ऋतू में २०-२१ दिन की गर्भावस्ता के बाद एक अविकसित शिशु को जन्म देती हैं। यह शिशु उनकी धानी में जाकर स्तनपान करता है और ६-७ महीनों के बाद ही पूरी तरह विकसित होकर निकलता है। वॉम्बैटों के बच्चे १५ महीने की आयु तक दूध पीते हैं और १८ महीनों की आयु में ख़ुद बच्चे पैदा करने में सक्षम हो जाते हैं।

## व्यवहार
वॉम्बैटों का चयापचय (मेटाबोलिज़म) बहुत धीमी-गति से चलता है और उन्हें खाना हज़म करने में ८ से १४ दिन लग जाते हैं। यह धीमापन उन्हें अपने अत्यंत शुष्क वातावरण में पनपने में सहायता करता है। आमतौर पर यह बहुत धीरे चलते हैं लेकिन ख़तरा महसूस करने पर ४० किमी प्रति घंटे तक की रफ़्तार से दौड़ने में सक्षम हैं। अपने बिलों के पास आने वाले अन्य जानवरों से वे बहुत ही आक्रामक तरीक़े का व्यवहार करते हैं। वे मनुष्यों पर भी हमला कर सकते हैं और अपने तीख़े नखों व दांतों से काफ़ी चोट पहुंचा सकते हैं। एक घटना में एक जीववैज्ञानिक को रबड़ के जूते में काटकर वॉम्बैट के दांत जूते और एक मोटे मोज़े को पार करके उसकी टांग में २ सेमी गहरा घाव बना गए।

## इन्हें भी देखें
* धानीप्राणी

## सन्दर्भ


श्रेणी:वोम्बाटीफ़ोर्म​
श्रेणी:ऑस्ट्रेलिया के धानीप्राणी
श्रेणी:धानीप्राणी
पॉस्सम

**पॉस्सम** (Possum) ऑस्ट्रेलिया, नया गिनी और सुलावेसी पर पाए जाने वाले ७० धानीप्राणी (मारसूपियल) जातियों के एक समूह का नाम है। आधुनिक युग में मानवीय गतिविधियों से यह न्यू ज़ीलैंड और चीन में भी विस्तृत हो गए हैं। यह छोटे और मध्यम आकारों के होते हैं।

## विवरण
पॉस्सम चार पाँव पर चलने वाले और अधिकतर वृक्षों पर रहने वाले प्राणी हैं। इनकी दुमें लम्बी और मोटी होती हैं। इनकी सबसे छोटी जाति 'नन्हा पिग्मी पॉस्सम' (Little Pygmy Possum) केवल ७ सेमी लम्बा और 10 ग्राम से भी कम वज़न वाला होता है। इसके विपरीत इनकी सबसे बड़ी जाति 'भालू कुसकुस' (Bear Cuscus) ७ किलो से भी ज़्यादा भार रख सकता है। पॉस्सम रात को सक्रीय होते हैं और शाकाहारी या सर्वाहारी होते हैं। कुछ पॉस्सम बहुत ही विशेष ख़ुराक रखते हैं। उदाहरण के लिए 'पहाड़ी पिग्मी पॉस्सम' (Mountain Pygmy Possum) केवल कीट खाता है जबकि 'शहदी पॉस्सम' (Honey Possum) शहद पर गुज़ारा करता है।

## इन्हें भी देखें
* धानीप्राणी

## सन्दर्भ


श्रेणी:पॉस्सम
श्रेणी:ऑस्ट्रेलिया के धानीप्राणी
श्रेणी:न्यू गिनी के स्तनधारी
थायलेसीन​

**थायलेसीन​** (Thylacine) आधुनिक युग का सबसे               ज्ञात मांसाहारी धानीप्राणी (मारसूपियल​) था। इसे अपनी पीठ की धारियों के कारण **तस्मानियाई शेर** (Tasmanian tiger) भी कहा जाता है। कुछ लोग इस **तस्मानियाई भेड़िया** (Tasmanian wolf) भी बुलाते हैं। यह ऑस्ट्रेलिया की मुख्यभूमि, तस्मानिया द्वीप और न्यू गिनी का निवासी था लेकिन मानना है कि यह २०वीं सदी में विलुप्त हो गया। यह अपने 'थायलेसायनिडाए' (Thylacinidae) नामक जीववैज्ञानिक कुल की आख़री जीवित जाति थी क्योंकि अन्य सभी जातियाँ मध्यनूतन युग, यानि आज से ५० लाख वर्ष पूर्व, के अंत तक पहले ही विलुप्त हो चुकी थीं।

## विलुप्ति
जब तक १८वीं और १९वीं सदियों में यूरोपी लोग ऑस्ट्रेलियाई मुख्यभूमि में आकर बसे, थायलेसीन​ वहाँ या तो विलुप्त हो चुका था या विलुप्ति की कागार पर था। लेकिन मुख्यभूमि से हटकर तस्मानिया के द्वीप पर यह तस्मेनियाई डेविल जैसे अन्य जातियों की तरह जीवित था। जब वहाँ भी यूरोपी लोगों का डेरा हुआ तो इसे मारने के लिए सरकारी इनाम दिए जाने लगे। धीरे-धीरे यह ख़त्म होने लगा। १९३६ में अंतिम ज्ञात थायलेसीन​ ने तस्मानिया की राजधानी होबार्ट के चिड़ियाघर में दम तोड़ दिया और यह जाति विलुप्त हो गई। इसकी विलुप्ति के कई कारण बताये जाते हैं जिनमें मानवों द्वारा शिकार, बिमारी का फैलना, तस्मानिया में कुत्तों का आ जाना और थायलेसीन​ के जंगली निवास स्थानों में इंसानों का आ धमकना शामिल हैं। जनवरी २०१३ में बहुत छानबीन के बाद वैज्ञानिकों में मानव-गतिविधियों को ही इसकी विलुप्ति का ज़िम्मेदार ठहराया।

## इन्हें भी देखें
* धानीप्राणी
* तस्मानियाई डेविल

## सन्दर्भ


श्रेणी:मांसाहारी धानीप्राणी
श्रेणी:डैसयूरोमोर्फ़
श्रेणी:तस्मानिया के स्तनधारी
श्रेणी:ऑस्ट्रेलिया के धानीप्राणी
संस्कृत शब्दकोशों की सूची

## सन्दर्भ

## इन्हें भी देखें
*संस्कृत के आधुनिक कोश

## बाहरी कड़ियाँ
*संस्कृत शब्दकोश खोज
*संस्कृत कोश समुच्चयः (दस से अधिक शब्दकोशों में विविध सुविधाओं सहित खोज)
*Top 25 Sanskrit Dictionaries of India in 2026

श्रेणी:शब्दकोश
मारसूपियल सिंह

**मारसूपियल सिंह** (Marsupial lion) या **धानीधारी सिंह** या **थायलाकोलेओ** (Thylacoleo) एक मांसाहारी धानीप्राणी (मारसूपियल​) की जाति थी जो अत्यंतनूतन युग में आज से १६ लाख वर्ष पूर्व से लेकर लगभग ४६,००० वर्ष पूर्व तक ऑस्ट्रेलिया में रहती थी। अपने नाम में 'सिंह' आने के बावजूद इस जानवर का जीववैज्ञानिक दृष्टि से सिंह के साथ कोई सम्बन्ध नहीं था और यह डाएप्रोटोडोंटिया जीववैज्ञानिक गण का सदस्य था।

## शारीरिक विवरण
मारसूपियल सिंह ऑस्ट्रेलिया में रहने वाले स्तनधारियों में सब से बड़ा ज्ञात मांसाहारी था। यह कंधे में ७५ सेमी (३० इंच) ऊँचा और सर-से-दुम तक १५० सेमी (५९ इंच) लम्बा था। इसका वज़न आमतौर पर १०० से १३० किलो के बीच होता था हालांकि इनमें से कई १६० किलो से भी अधिक रहे होंगे। अकार में यह मादा सिंह और शेर की बराबरी का था। 

मज़बूती से बना यह पशु एक शक्तिशाली जबड़ा रखता था। आधुनिक बिल्ली, शेर व सिंह की तरह शिकार और आक्रमण के समय इसके नख बाहर निकल आते थे और अन्य समयों में अन्दर चले जाते थे - यह क्षमता रखने वाला यह इकलौता धानीप्राणी था। इसके पंजों को देखकर लगता है कि यह पेड़ चढ़ सकता था। हर पाँव की पहली ऊँगली का नख अधिक बड़ा था और वह उस ऊँगली को कुछ हद तक अन्य उँगलियों के विपक्ष ला सकता था, जिस से चीज़ों को पकड़ सकने और पेड़ चढ़ने में आसानी होती है। इसकी अस्तियों से पता चलता है कि इसकी दुम काफ़ी मोटी और मज़बूत थी। संभव है कि यह उसका सहारा लेकर आधुनिक कंगारू की तरह दो पावों पर उठाकर चल सकता हो या बैठ सकता हो, जिस से आगे के दो पांवों से अपने शिकार को पकड़ने और चीरने में मदद मिलती होगी।

## इन्हें भी देखें
* धानीप्राणी
* थायलेसीन

## सन्दर्भ


श्रेणी:मांसाहारी धानीप्राणी
श्रेणी:डाएप्रोटोडोन्ट​
श्रेणी:ऑस्ट्रेलिया के धानीप्राणी
श्रेणी:ऑस्ट्रेलिया के प्रागैतिहासिक स्तनधारी
श्रेणी:प्रागैतिहासिक ऑस्ट्रेलिया
केम्पटी जलप्रपात

**केम्प्टी जलप्रपात** (अंग्रेजी: Kempty Falls), एक शानदार और मनमोहक जलप्रपात है जो भारत के राज्य उत्तराखण्ड के शहर मसूरी से 15 किमी की दूरी पर चकराता सड़क पर स्थित है और इस क्षेत्र का सबसे बड़ा आकर्षण है। यह जलप्रपात समुद्र तल से 1364 मीटर की ऊंचाई 78°-02’ पूर्व देशांतर और 30° -29’ उत्तर अक्षांश पर स्थित है। यहां 4500 से नीचे गिरता जल पांच झरनों में विभाजित होता है और एक विहंगम दृश्य प्रस्तुत करता है। 1835 के बाद इस जगह को एक पर्यटन क्षेत्र के रूप में एक ब्रिटिश अधिकारी जॉन मेकिनन द्वारा विकसित किया गया था। संभवत: "केम्पटी" नाम दो अंग्रेजी शब्दों *केम्प* (शिविर) और *टी* (चाय) से मिल कर बना है, क्योंकि ब्रिटिश अक्सर यहां पर चाय पार्टियां आयोजित किया करते थे। जलप्रपात के तल में एक जलकुण्ड है जिसका पानी बहुत ठंडा है और लोग यहां पर नहाते हैं।

## अन्वेषण
right

## गिरता स्तर
thumb|right|200px|केम्पटी जलप्रपात के आसपास के क्षेत्र में होने वाले अनियंत्रित और निम्नस्तरीय निर्माण कार्य
केम्पटी जलप्रपात के आसपास के क्षेत्र में होने वाले अनियंत्रित और निम्नस्तरीय निर्माण कार्य के चलते पूरे क्षेत्र की सुन्दरता धीरे धीरे नष्ट हो रही है। आसपास के पहाड़ पर्यटकों और स्थानीय लोगों द्वारा फैलाये जा रहे कूड़े से अटे पड़े है। सफाई की व्यवस्थता ना होने के कारण पूरा क्षेत्र बहुत गंदा नजर आता है रही सही कसर वहां कुकुरमुत्तों की तरह उग आई दुकानों नें पूरी कर दी है। विभिन्न निर्माणों के कारण पूरे प्रपात को देख पाना प्राय: असम्भव हो गया है। प्रपात के तल में स्थित कुण्ड पर्यटकों द्वारा फैलाये कूड़े से भरा पड़ा है। यदि समय रहते इस ओर ध्यान न दिया गया तो जल्द ही पर्यटक इस स्थान को अपने यात्रा कार्यक्रम से निकाल देंगे।

## सन्दर्भ

श्रेणी:उत्तराखण्ड के जलप्रपात
श्रेणी:उत्तराखण्ड का भूगोल
श्रेणी:उत्तराखण्ड में पर्यटन आकर्षण
नोटोउंगुलाटा

**नोटोउंगुलाटा** (Notoungulata) भारी जिस्मों वाले खुरदार स्तनधारियों की कई प्राणी जातियों का एक गण था जो पेलेओसीन और प्लाइस्टोसीन​ (यानि अत्यंतनूतन) युगों में, आज से ५.७ करोड़ से लेकर ११,००० वर्ष पूर्व तक, दक्षिण अमेरिका में रहा करते थे।

## इन्हें भी देखें
* खुरदार

## सन्दर्भ


श्रेणी:नोटोउंगुलेट
श्रेणी:दक्षिण अमेरिका के प्रागैतिहासिक स्तनधारी
पायरोथेरियम​

**पायरोथेरियम​** (Pyrotherium) दक्षिण अमेरिका में आधुनिक आर्जेन्टीना के क्षेत्र में ओलिगोसीन युग में (आज से ३.५ से २.३ करोड़ वर्ष पूर्व) रहने वाला एक खुरदार स्तनधारी जानवर था। इस पायरोथेरिया (Pyrotheria) नामक जीववैज्ञानिक गण के सदस्य की दो ज्ञात प्राणी जातियाँ (स्पीशीज़) थीं।

कुछ हद तक हाथी जैसा दिखने वाला पायरोथेरियम​ कन्धों में १.५ मीटर (५ फ़ुट​) ऊँचा और सिर-से-दुम तक ३ मीटर (१० फ़ुट​) लम्बा हुआ करता था। इसका वज़न ३,५०० किलो तक का हुआ करता था। इसके मुंह पर एक छोटी सूंड थी जिसके ऊपरी जबड़े की दोनों तरफ़ दो-दो आगे की तरफ निकले हुए चपटे दांत हुआ करते थे। इसी तरह निचले जबड़े में एक-एक दांत हुआ करता था।

## नामोत्पत्ति
यूनानी भाषा में 'पायरोथेरियम​' का मतलब है 'आग (वाला) जानवर'। इस प्राणी की अस्तियाँ सबसे पहले एक प्राचीन ज्वालामुखी से निकली हुई राख में दबी हुई मिली थी जिस से इसका यह नाम पड़ा।

## पायरोथेरियम​ के अन्य चित्रण

File:Pyrotherium.jpg|सिर का चित्रण
File:Pyrotherium sorondoi.JPG|जबड़े के कुछ अवशेष
File:Pyrotheriumamericano.jpg|पायरोथेरियम​ का शरीर हाथीनुमा था


## इन्हें भी देखें
* खुरदार

## सन्दर्भ


श्रेणी:मेरिडिउंगुलेट
श्रेणी:दक्षिण अमेरिका के प्रागैतिहासिक स्तनधारी
सत्यशोधक समाज

**सत्यशोधक समाज** (अर्थ : *सत्य अर्थात* *सच  की खोज करने वाला समाज*) 24 सितम्बर सन् 1873 में ज्योतिबा फुले द्वारा स्थापित एक पन्थ है। यह एक छोटे से समूह के रूप में शुरू हुआ और इसका उद्देश्य शूद्र एवं अस्पृश्य जाति के लोगों को विमुक्त करना था। इनकी विचार "गुलामगिरी, सार्वजनिक सत्यधर्म " में निहित है । बोधिसत्व डॉ. भीमराव अंबेडकर जी इनके विचारो से बहुत प्रभावित थे ।

**सत्य शोधक समाज के प्रमुख उद्देश्य :**  शूद्रों-अतिशूद्रों को पुजारी, पुरोहित, सूदखोर आदि की सामाजिक-सांस्कृतिक दासता से मुक्ति दिलाना, धार्मिक-सांस्कृतिक कार्यों में पुरोहितों की अनिवार्यता को खत्म करना, शूद्रों-अतिशूद्रों को शिक्षा के लिए प्रोत्साहित करना, ताकि वे उन धर्मग्रंथों को स्वयं पढ़-समझ सकें, जिन्हें उनके शोषण के लिए ही रचा गया है, सामूहिक हितों की प्राप्ति के लिए उनमें एकजुटता का भाव पैदा करना, धार्मिक एवं जाति-आधारित उत्पीड़न से मुक्ति दिलाना, पढ़े-लिखे शूद्रातिशूद्र युवाओं के लिए प्रशासनिक क्षेत्र में रोजगार के अवसर उपलब्ध कराना आदि. कुल मिलाकर ये सामाजिक परिवर्तन के घोषणापत्र को लागू करने का कार्यक्रम था।

एक प्रसंग है जिसने ज्योतिबा फूले जी को इसके लिये प्रेरित किया । अपने एक ब्राह्मण मित्र कि शादी में जातिगत भेदभाव एवम वैमनस्यता के कारण वे बुरी तरह अपमानित हुए और उन्हे धक्के देकर शादी के मंडप से निकाल दिया गया । घर आ कर उन्होंने अपने पिताजी से इसका कारण पूछा । पिताजी ने बताया कि सदियों से यही सामाजिक वयवस्था है और हमे उनकी बराबरी नहीं करनी चाहिए। ब्रहमण भूदेव (धरती के देवता) है; ऊॅची जाति के लोग हैं और हम लोग नीची जाति के लोग हैं अतः हम उनकी बराबरी नहीं कर सकते । फूले जी ने अपने पिताजी से बहस की  और कहा, "मै उन ब्राहमणो से ज्यादा साफ़-सुथरा था, मेरे कपड़े अच्छे थे, ज्यादा पढ़ा-लिखा व होशियार हूँ । हम उनसे ज्यादा अमीर भी है फिर मैं उनसे नीच कैसे हो गया?" पिताजी नाराज़ होकर बोले,"यें मुझे नहीं पता परन्तु यह सदियों से होता आ रहा है' हमारे सभी धर्मग्रंथों एवम शास्त्रो मे यही लिखा है और हमें भी यही मानना पड़ेगा क्योकि यही परम्परा व परम सत्य है।" फूलेजी सोचने लगे। धर्म तो जीवन का आधार है फिर भी धर्म को बताने वाली पुस्तको' धर्मग्रंथों' शास्त्रो में ऐसा क्यों लिखा है? अगर सभी जीवों को भगवान ने बनाई है तो मनुष्य-मनुष्य मे विभेद क्यों हैं? कोई ऊँची जाति, कोई नीची जाति का कैसे है? अगर ये हमारे धर्मग्रंथों में लिखा है और जिसके कारण समाज में इतनी विषमता व छूआछूत हैं तो यह परम् सत्य कैसे हुआ?? यह असत्य हैं । यदि यह असत्य हैं तो मुझे सत्य की खोज करनी पड़ेगी और समाज को बताना भी पड़ेगा ।
अतः उन्होंने इस काम के लिए एक संगठन बनाया और उसका नाम रखा ""सत्यशोधक समाज""।

श्रेणी:सामाजिक आंदोलन
डाटा

**डाटा** ऐसा स्थान संग्रहित करने वाला पूरक है जिसको कम्प्यूटर या मोबाईल के सी॰ पी॰ यू॰ मेमोरी में स्थान दिया जाता है। जिसमे यह रक्षित रहता है। तथा किसी प्रोग्राम को शुरु करने गति देने और स्थगित करने के कार्य में डाटा एक माध्यम की तरह प्रयोग किया जाता है। डाटा शब्द का पहला उपयोग 1940 मे अंग्रजी मे किया गया था।
 
"ट्रांसमिसिबल और स्टेलेबल कंप्यूटर सूचना" मे "डेटा" शब्द का पहली बार 1 9 46  मे उपयोग किया । डाटा शब्द के कई मतलब हे जैसे सूचना, ज्ञान यह शब्द डाटा से सम्बंदित है लेकिन हर शब्द का अपना अलग ही महत्व है।
 
डाटा केवल कम्प्यूटर से संबंधित शब्द नहींं है कोई भी सूचना को भी हम डाटा कह सकते है।
 
कम्प्यूटर के अविष्कार न हों से पहले भी लोग डाटा एकत्रित करते थे जो किताबो मे रखा जाता था आज भी रखा जाता है। आधूनिक युग मे कई डिवाइस का अविष्कार हुआ जिससे डाटा शब्द का उपयोग इन मे किया जाने लगा ।

6397520313
@239
डाटा
लोन लोन
दिलदार नगर

**दिलदार नगर** (Dildar Nagar) भारत के उत्तर प्रदेश राज्य के गाज़ीपुर ज़िले में स्थित एक शहर है। पारम्परिक रूप से यह गाँव कमसार परगना का भाग है।

## विवरण
दिलदार नगर शहर अपनी खास नज़ाकत और तहजीब वाली बहुसांस्कृतिक खूबी, यहाँ हिन्दु मुस्लिम और सिख आपस में काफी मिल जुलकर रहते है। यहा कि एकता और आपसी भाईचारा का मिसाल दिया जाता है। दशहरी आम के बाग़ों तथा चिकन की कढ़ाई के काम के लिये जाना जाता है। दिलदार नगर कमसार का दिल है। दिलदार नगर उस क्ष्रेत्र में स्थित है जिसे ऐतिहासिक रूप के नाम से जाना जाता था। हमेशा से एक बहुसांस्कृति रहा है। दिलदार नगर का बाज़ार  सर्वसम्पनता से परिपूर्ण है।आसपास के क्षेत्रों एवम बिहार तक के व्यवसायी नगर के बाजार में अपनी वस्तुएं क्रय और विक्रय के लिए आतें हैं। उतर प्रदेश  का सबसे बड़ा पशुमेला यही लगता है।दिलदार नगर का रेलवे स्टेशन मुग़लसराय पटना रेल खंड का महत्वपूर्ण एवम आदर्श स्टेशन है।

## दिलदार नगर का इतिहास
दिलदार नगर गाजीपुर से 20 किलोमीटर की दूरी पर स्थित है। शहर और स्टेशन के मध्य में एक टीला बना हुआ है जिसे अखाड़ा कहा जाता है। कहा जाता है कि यहां पर राजा नल का सिंहासन और पश्चिम दिशा की ओर एक विशाल कुंड है। इस कुंड को रानी सागर के नाम से जाना जाता है। इसका नाम प्रसिद्ध महारानी दम्यन्ती ने नाम पर रखा गया था।राजा नल एवम दमयंती का इतिहास इसी नगर से जुड़ा है,जिसका अवशेष आज भी दिलदारनगर के गर्भ में छिपा हुआ है।दिलदार नगर का प्राचीन नाम अखंड था जो बाद में अखंधा हो गया।यह राजा नल की राजधानी थी।

## ऐतिहासिक स्थल
महादेव का प्राचीन मंदिर, जामिया अरबिया मख्जनुल उलूम हुसैनाबाद(मशहूर मदरसा), एस.के.बी.एम इंटर कालेज, आदर्श विद्यालय, दिनदार खान म्युजियम, शम्भू राय, बाबा या-वारिस अस्ताना, पियरी बाबा, दर्शन सिंह की समाधि, (स्टेशन के पास), रामजानकी मन्दिर(पानी टंकी के पास), हरिदास बाबाकी कुटिया(देवल मोड़ हुसैनाबाद), शिवमंदिर, सद्भावना चौक, माई जी का कुटिया(प्राचीन गुरूद्वारा, पोखरा), नवीन गुरू, लाली देवी मन्दिर, फातिमा अस्पताल, गिरनार आश्रम (वायरलेस मोड़),मनोरंजन की दृष्टि से नगर मे सिनेमाघर कमसार टॉकीज उपलब्ध है।खरीदारी करने हेतु यहाँ सुपर मार्केट भी मौजूद है।

## प्रसिद्ध दुकानें

## इन्हें भी देखें
* कमसार
* गाज़ीपुर ज़िला

## सन्दर्भ

श्रेणी:गाज़ीपुर ज़िला
श्रेणी:उत्तर प्रदेश के गाँव
श्रेणी:गाज़ीपुर ज़िले के गाँव
फ्रांस्वा मैंसार

right|thumb|300px|फांस्वा मैंसार
right|thumb|300px|मांसार द्वारा निर्मित चैटो-डी-मैसन
**फ्रांस्वा मैंसार** (François Mansart) (सन् १५९८-१६६६) फ्रांस के वास्तुशिल्पी था। इस फ्रेंच वास्तुशिल्पी का कला के विकास में बड़ा महत्वपूर्ण योग रहा है। उसने फ्रांस के 'बारोक वास्तुशिल्प' (Baroque architecture) को नई दिशा दी। 

## परिचय
राज भवन में काम करनेवाले बढ़ई के परिवार में पैरिस में इसका जन्म हुआ था। राजशिल्पी जर्मेन गौल्थियन ने इसे वास्तुकला की शिक्षा दी। उसने कई चर्चों तथा भवनों का निर्माण अपनी मौलिक शैली के अनुसार किया। भवनों के नित्य नए अभिकल्प (डिजाइन्स) बनाने में उसकी रूचि हमेशा ही रही। उसके द्वारा तैयार किए गए भवनों में जमीन पर मिलती थी। इससे मैंसार के भवन काफी लोकप्रिय रहे। आधुनिक फ्रेंच गेरेट या ऐटिक चेंबर को इसका ही नाम दिया गया है। उसके बनाए भवन तथा उस शैली पर बने भवन फ्रांस में सब तरफ फैले हुए हैं। पैरिस में लूव्र भवन का डिजाइन तैयार करने का कार्य राजनेता कोल्बार ने उसे ही दिया। किंतु उसकी आकृतियों में जिस रद्दोबदल का प्रस्ताव कोल्बार ने रखा, उसे अपमानजनक महसूस कर कँसार ने इस कार्य को छोड़ दिया।

## References


श्रेणी:फ्रांसीसी वास्तुशिल्पी
वज्रच्छेदिकाप्रज्ञापारमितासूत्र

300px|right|thumb|वज्रच्छेदिका प्रज्ञापारमिता सूत्र 
**वज्रच्छेदिका प्रज्ञापारमिता सूत्र** (या **वज्र सूत्र**) महायान बौद्ध धर्म सूत्र है जो प्रज्ञापारमिता ('ज्ञान की पूर्णता') सूत्रों की शैली से है।  एक व्यापक भौगोलिक सीमा में विभिन्न भाषाओं में अनुवादित, वज्र सूत्र पूर्वी एशिया में सबसे प्रभावशाली महायान सूत्रों में से एक है, और यह विशेष रूप से हृदय सूत्र के साथ झान परम्परा के भीतर प्रमुख है। 

थाङ राजवंश की एक प्रति - वज्र सूत्र का चीनी संस्करण - 1900 में दाओवादी भिक्षु वाङ युआन्लू द्वारा दुन्ह्वाङ पांडुलिपियों में पाया गया था और 1907 में ऑरल स्टाइन को बेच दिया गया था। वे 11 मई 868 को वापस दिनांकित हैं। यह, ब्रिटिश लाइब्रेरी की शब्दों में, "सबसे पुरातन दिनांकित मुद्रित पुस्तक" है। 

## इन्हें भी देखें
* अष्टसाहस्रिका प्रज्ञापारमिता
* प्रज्ञापारमिता बोधिसत्व

## बाहरी कड़ियाँ

* वज्रच्छेदिकाप्रज्ञापारमितासूत्र: अंग्रेजी अनुवाद, Lapis Lazuli Texts
* World’s Oldest Printed Book
* Philosophist/2011 August/R3August2011.htm बोधिचर्यावतार में प्रज्ञा-पारमिता
* Diamond Sutra: English Translation, by A. F. Price and Wong Mou-Lam
* The Diamond of Perfect Wisdom Sutra: English Translation, by Chung Tai Translation Committee
* Romanized Sanskrit and Devanagari of the Diamond Sutra in the Digital Sanskrit Buddhist Canon.

श्रेणी:महायान सूत्र
श्रेणी:चीनी पाण्डुलिपियाँ
मार्सेल प्रुस्त

**मार्सेल प्रुस्त** (10 जुलाई 1871 – 18 नवम्बर 1922) फ्रेंच भाषा के उपन्यासकार, आलोचक और निबन्धकार थे। वह अपनी कृति 'अ ला रिसर्च दु तेम्प्स पर्दु (À la recherche du temps perdu अर्थात् 'बीते समय की खोज में') के कारण प्रसिद्ध हैं। यह रचना १९१३ और १९२७ के बीच सात भागों में प्रकाशित हुई थी। उन्हें आलोचकों और लेखकों द्वारा 20 वीं शताब्दी के सबसे प्रभावशाली लेखकों में से एक माना जाता है।

## परिचय
प्रुस्त का जन्म पेरिस के दक्षिणी भाग में हुआ था।
## सन्दर्भ

श्रेणी:फ्रांसीसी उपन्यासकार
डिस्कवरी चैनल गुजरात

* डिस्कवरी साइंस चैनल गुजरात
* डिस्कवरी वन्य जीवन चैनल गुजरात
* डिस्कवरी इतिहास चैनल गुजरात
* डिस्कवरी एडवेंचर्स चैनल गुजरात
* डिस्कवरी टाइम्स स्क्वायर चैनल गुजरात
* डिस्कवरी कॉर्पोरेट बिक्री चैनल गुजरात
* डिस्कवरी स्टोर चैनल गुजरात
* डिस्कवरी संगीत स्रोत चैनल गुजरात
* डिस्कवरी न्यूज चैनल गुजरात
* डिस्कवरी जांच चैनल गुजरात
* मिलिटरी चैनल गुजरात
* डिस्कवरी फ़िट और स्वास्थ्य चैनल गुजरात
* डिस्कवरी शिक्षा विज्ञान चैनल गुजरात
* डिस्कवरी किड्स विज्ञान चैनल गुजरात

## सन्दर्भ
श्रेणी:भारतीय टीवी चैनल
जेम्स मैडिसन

**जेम्ज़ मैडिसन** (James Madison) एक अमेरिकी राजनेता और राजनैतिक दार्शनिक थे जो १८०९-१८१७ काल में अमेरिका के चौथे राष्ट्रपति भी रहे। उन्होंने अमेरिका के संविधान बनवाने में अहम भूमिका अदा की जिस कारण से उन्हें 'अमेरिकी संविधान का पिता' भी कहा जाता है। अमेरिका का प्रसिद्ध अधिकार विधेयक भी उन्होंने ही लिखा और पारित करवाया था।

१७७६ में अमेरिका के स्वतन्त्र हो जाने के बाद मैडिसन ने अन्य अमेरिकी राजनैतिक विचारकों के साथ मिलकर संविधान की रचना करी। इसके बाद इस दस्तावेज़ को स्वीकृत करवाकर नए राष्ट्र में लागू करने की ज़रुरत थी। कई राजनेता इसके विरोध में थे और वे चाहते थे कि अमेरिका के तेराह उपनिवेश एक सूत्र में बंधने की बजाए अलग-अलग राष्ट्रों की तरह हों। मैडिसन ने ऐलॅक्सैण्डर हैमिलटन और जॉन जे के साथ मिलकर १७८८ में 'फ़ेडेरेलिस्ट पेपर्ज़​' (अर्थ: संघ-समर्थक काग़ज़ात​') नाम से संविधान के लिए समर्थन बनवाने के लिए एक लेखों की शृंखला प्रकाशित की। १७८९ में यह संविधान मंज़ूर होने के बाद लागू हो गया।

मैडिसन की आधुनिक काल में इस बात पर निंदा होती है कि उन्होंने अमेरिका में उस समय की गुलाम-प्रथा में पूरी तरह भागीदारी की। राजनेति के साथ-साथ वह कृषि करते थे और एक समृद्ध ज़मींदार थे। उन्होंने तम्बाकू और अन्य फ़सलों की खेती के लिए सैंकड़ों दासों को रखा हुआ था। इस बात पर विवाद है कि वह आगे चलकर दासप्रथा को ख़त्म करना चाहते थे कि नहीं। कुछ समीक्षक कहते हैं कि उनके कथनों से यह लगता है कि उनमें इस कुप्रथा को अंत करने की इच्छा तो थी लेकिन अमेरिकी इतिहास के उस चरण पर उन्होंने इसे महत्व नहीं दिया।

## इन्हें भी देखें
* संयुक्त राज्य अमेरिका के राष्ट्रपिता 
* संयुक्त राज्य अमेरिका का संविधान
* अमेरिकी अधिकार विधेयक १७८९

## सन्दर्भ
\

श्रेणी:अमेरिकी राजनीतिज्ञ
श्रेणी:अमेरिका के राष्ट्रपति
जॉन जे

**जॉन जे** (John Jay) एक अमेरिकी राजनेता और १७८९-१७९५ काल में उस देश के पहले मुख्य न्यायाधीश थे। उन्हें अमेरिका के राष्ट्रपिताओं में से एक समझा जाता है।

१७७६ में अमेरिका को अपने स्वतंत्रता संग्राम में विजय मिलने के बाद उन्होंने उस देश में एक संगठित और सशक्त केन्द्रीय सरकार बनाने पर जोर दिया और इस विचार पर आधारित प्रस्तावित संविधान को स्वीकृति मिलने के लिए भरसक प्रयत्न किया। कई राजनेता इसके विरोध में थे और वे चाहते थे कि अमेरिका के तेराह उपनिवेश एक सूत्र में बंधने की बजाए अलग-अलग राष्ट्रों की तरह हों। जॉन जे ने जेम्ज़ मैडिसन और ऐलॅक्सैण्डर हैमिलटन के साथ मिलकर १७८८ में 'फ़ेडेरेलिस्ट पेपर्ज़​' (अर्थ: संघ-समर्थक काग़ज़ात​') के नाम से संविधान के लिए समर्थन बनवाने के लिए एक लेखों की शृंखला प्रकाशित की। १७८९ में यह संविधान मंज़ूर होने के बाद लागू हो गया।

फिर वे फ़ेडेरेलिस्ट पार्टी नमक राजनैतिक दल के नेता रहे और १७९५-१८०१ काल में न्यू यॉर्क राज्य के राज्यपाल रहे। वे अमेरिका की उस समय की दासप्रथा के सख़्त​ विरोध में थे और उन्होंने न्यू यॉर्क में इसे बंद करवाने की बहुत कोशिस करी। १७७७ और १७८५ में उनके पहले दो प्रयास नाकाम रहे लेकिन १७९९ में उन्होंने दासों को धीरे-धीरे आज़ाद करवाने का विधेयक पारित करवा लिया और उनकी १८२९ में हुई मृत्यु से पहले ही न्यू यॉर्क के सभी दास मुक्त किये जा चुके थे।

## इन्हें भी देखें
* संयुक्त राज्य अमेरिका के राष्ट्रपिता
* संयुक्त राज्य अमेरिका का संविधान
* जेम्ज़ मैडिसन

## सन्दर्भ


श्रेणी:अमेरिकी राजनीतिज्ञ
पाकिस्तान, ईरान

**पाकिस्तान** (अंग्रेज़ी: Pakestan फ़ारसी: پاکستان) ईरान के सूबा अर्दबेल का एक गाँव है।

## सन्दर्भ

श्रेणी:ईरान
काकूवाला

**काकूवाला** () पंजाब के संगरूर ज़िले के सुनाम ब्लॉक का एक गाँव है, जो संगरूर-पातड़ां राष्ट्रीय राजमार्ग 17 पर स्थित है। भौगोलिक स्थिति मुताबिक इसके उत्तर की तरफ़ दिढ़बा और गाँव खेतला, दक्षिण-पश्चिम की तरफ़ गाँव लाडबंजारा कल, दक्षिण-पूर्व की तरफ़ पातड़ां और गाँव दुगाल पड़ते हैं। इसका नाम काकू सिंह से आया है। इसकी आबादी लगभग 1003 है और यहाँ 153 के करीब घर हैं।

## सुविधाएँ
इस गाँव में बच्चों का एक प्राथमिक पाठशाला, एक गुरुद्वारा और एक निरंकारी भवन है।

## सन्दर्भ

श्रेणी:संगरूर ज़िले के गाँव
मुख्यधारा

**मुख्यधारा** (अंग्रेज़ी: मेनस्ट्रीम, mainstream) किसी समाज, देश या अन्य संगठन के उस बहुसंख्यक समूह को कहते हैं जिनके विचार, धारणाएँ, व्यवहार व आदतें उस वातावरण के लिए सामान्य व मानक समझी जाएँ। जब कोई गुट इस से विपरीत व्यवहार करता है तो सम्भव है कि मुख्यधारा उससे असमर्थन जतलाए या खुला विरोध करे। समाजशास्त्र में इस अवधारणा (कोन्सेप्ट) की परिभाषा को लेकर काफ़ी विवाद है।

## संगीत में
हर समाज में संगीत की मुख्यधारा वह होती है जिस से उस समाज के अधिकतर लोग परिचित हों और जिसे सुनकर वे चिंता या घृणा न करें। मसलन १९४० के दशक तक अमेरिकी सामाजिक मुख्यधारा में रॉक ऐन्ड रोल​ संगीत को समाज के लिए ख़तरा माना जाता था और युवाओं में उसकी बढ़ती लोकप्रियता रोकने के भरसक प्रयत्न करे गए जो नाकाम रहे। धीरे-धीरे यह शैली ख़ुद ही मुख्यधारा का हिस्सा बन गई। बाद में 'रैप म्यूज़िक' नामक शैली उभरी जिसकी मुख्यधारा ने निंदा की।

## इन्हें भी देखें
* सम्भ्रांतवाद

## सन्दर्भ


श्रेणी:समाजशास्त्र
दिलदार नगर जंक्शन रेलवे स्टेशन

**दिलदार नगर जंक्शन** भारत के उत्तर प्रदेश राज्य के नगर दिलदार नगर में स्थित उत्तर पूर्व रेलवे की पूर्व रेलवे शाखा के अन्तर्गत आने वाला रेलवे स्टेशन है।

## दिलदार नगर में अन्य स्टेशन

श्रेणी:दिलदार नगर
श्रेणी:उत्तर प्रदेश में रेलवे स्टेशन
रॉक ऐन्ड रोल​

**रॉक ऐन्ड रोल​** या **रॉक'ऍन'रोल​** या सिर्फ़ **रॉक संगीत** आधुनिक संगीत की एक लोकप्रीय शैली है जो संयुक्त राज्य अमेरिका में १९४० व १९५० के दशकों में मुख्य-रूप से अफ़्रीकी-अमेरिकी संगीत परम्पराओं से जन्मी और फिर दुनिया-भर में लोकप्रीय हो गई। इस शैली में ताल की एक अहम भूमिका है जो आमतौर से ड्रम के प्रयोग से दी जाती है। इसके ऊपर एक या एक से अधिक गिटार से धुनें बजाई जाती हैं और गायक गाना गाते हैं।

## इन्हें भी देखें
* ड्रम
* गिटार

## सन्दर्भ


श्रेणी:रॉक संगीत
श्रेणी:संगीत शैलियाँ
श्रेणी:अमेरिकी संस्कृति
याल्ला (संगीत गुट)

**याल्ला** (रूसी व उज़बेक: Ялла, Yalla), जिन्हें उज़बेक लहजे में **यैल्लै** कहते हैं, उज़बेकिस्तान का एक रॉक संगीत गुट है। यह १९७० में उभरा और १९७० व १९८० के दशकों में पूरे सोवियत संघ और पूर्वी यूरोप के अन्य देशों में मशहूर हो गया। इनका एक गाना, 'उचकुदुक - त्रि कोलोदत्सा' जो उज़बेकिस्तान के उचकुदुक शहर के बारे में था, विशेष रूप से बहुत प्रसिद्ध हुआ और आज भी रूस व भूतपूर्व सोवियत संघ के अन्य हिस्सों में जाना जाता है।

याल्ला के मुख्य गायक फ़ार्रुख़ ज़ोकिरोव​ हैं। गुट के सभी सदस्य ताशकेंत के ओस्त्रोव्सकी अभिनय कला संसथान और अशरफ़ी सरकारी संगीतालय के उत्तीर्ण हैं। वे सभी उज़बेक समुदाय से हैं और अपने गानों में उज़्बेकिस्तान की लोक-धुनों और कविताओं का मिश्रण करते हैं। इनके अधिकतर गाने उज़बेक और रूसी भाषाओं में हैं हालांकि कभी-कभी वे जर्मन, तातार और अरबी में भी गाते हैं। इसके अलावा इन्होनें फ़ारसी, हिन्दी, नेपाली और फ़्रांसीसी में भी गया हुआ है।

## इन्हें भी देखें
* उचकुदुक

## बाहरी कड़ियाँ
* यू-ट्यूब पर 'याल्ला' संगीत गुट का 'उचकुदुक - त्रि कोलोदत्सा' नामक गाना

## सन्दर्भ


श्रेणी:उज़्बेकिस्तानी रॉक संगीत गुट
श्रेणी:उज़्बेकिस्तानी संगीत
लास कॅचप​

**लास कॅचप​** (स्पेनी: Las Ketchup) स्पेन के कोरदोबा शहर का केवल-लड़कियों वाला एक रॉक संगीत गुट है। यह अपने सन २००२ के 'कॅचप गाने' (The Ketchup Song, Aserejé) के लिए मशहूर हैं जिसकी ७० लाख से ज़्यादा प्रतियाँ बिकी थीं। उस गाने के बाद उनका कोई भी अन्य गाना इतना लोकप्रीय नहीं हुआ है।

## इन्हें भी देखें
* रॉक संगीत

## सन्दर्भ


श्रेणी:स्पेनी रॉक संगीत गुट
श्रेणी:स्पेनी संगीत
दिलदार नगर तारी घाट पैसेंजर ५३६४३

** दिलदार नगर तरी घाट पैसेंजर ५३६४३ ** भारतीय रेल द्वारा संचालित एक मेल एक्स्प्रेस ट्रेन है। यह ट्रेन दिलदार नगर जंक्शन (स्टेशन कोड:DLN) से 08:05AM बजे छूटती है और तारी घाट रेलवे स्टेशन (स्टेशन कोड:TRG) पर 08:55AM बजे पहुंचती है। इसकी यात्रा अवधि है 50 मिनट।

श्रेणी:मेल एक्स्प्रेस ट्रेन
तोडुपुज़ा

अंगूठाकार|तोडुपुज़ा
**"तोडुपुज़ा"** (थोडुपुझा)( केरल राज्य में इडुक्की जिले में एक नगरपालिका और व्यावसायिक केंद्र है। यह शहर कोच्चि से 62 किलोमीटर पूर्व दक्षिण में बसा हुआ है।

पी.जे. जोसेफ तोडुपुज़ा विधानसभा निर्वाचन क्षेत्र से सातवीं बार के लिए निर्वाचित हुए. वह केरल कांग्रेस (एम) पार्टी के अध्यक्ष है।
लोकप्रिय फिल्म अभिनेत्री असिन परिवार तोडुपुज़ा से है। मलयालम फिल्म अभिनेता आसिफ अली और निषान्त सागर तोडुपुज़ा से हैं।

## नाम
तोडुपुज़ा यह दो शब्द से जुडा हुआ है,'तोडु' (का मतलब एक छोटी सी धारा) और 'पुज़ा' (का मतलब एक नदी) से आया हो सकता है।
यह माना जाता है कि एक छोटी सी धारा एक नदी की रूप में विकसित की है। वहाँ एक और संस्करण है जो 'तोडु'का मतलब स्पर्श' और 'पुज़ा'का मतलब'नदी' के रूप में 'परिभाषित कर सकता है। इस प्रकार नदी को छूकर रहनेवाली शहर तोडुपुज़ा बन गया'।

## इतिहस

तोडुपुज़ा कई सदियों का इतिहासवाले एक प्राचीन शहर है। बौद्ध और जैन धर्मों जो केरल में 300 ईसा पूर्व में अपनी पहली पैठ बनाई तोडुपुज़ा और पड़ोसी क्षेत्रों में अपने प्रभाव को छोड़ दिया है। बौद्ध धार्मिक तोडुपुज़ा के निकट कारिकोड में पाया अवशेष इस शंका करना के पर्याप्त सबूत है। 100 ई. में केरल प्रशासनिक कारणों के लिए जैसे से में वेणाड, ओटनाडु, नविषैनाडु, मंजुनाडु, वेम्बोलीनाडु और कीषमलैनाडु के रूप में कई प्रांतों में विभाजित किया गया था। तोडुपुज़ा और मूवाट्टुपुज़ा (झा) कीषमलैनाडु का हिस्से थे और कारिकोड इसका राजधानी थे। कीषमलैनाडु 1600 ई. तक अस्तित्व में था। उस वर्ष में यह वदक्कमकूर के साथ एक लड़ाई खो दिया है और इसे का एक हिस्सा बन गया। वदक्कमकूर के राजा लोग कई वर्षों के लिए कारिकोड में रहते थे। मार्ताण्ड वर्मा महाराजा की समय में वदक्कमकूर त्रावणकोर के राज्य का हिस्सा बन गया।. वह अपने प्रतिनिधि नेय्याट्टिनकरा (त्रिवेंद्रम) से सर्वाधिकारी इलाशमप्रती श्री नारायण मेनन नियुक्त तोडुपुज़ा में किया था। उनको मार्ताण्ड वर्मा महाराजा ने मट्टत्तिल कोविलकम के संरक्षक और तोडुपुज़ा 'देशाम' (क्षेत्र) के शासकों और कीषमलैनाडु की "नाडू वाझी" उभरा था। 'देशाम' के एक समूह के लिए नाडू कहते थे। उनका सरकारी निवास थे मट्टत्तिल कोविलकम जो चालामकोड गांव में स्थित है। कीषमलैनाडु के आधिकारिक मुख्यालय कारिकोड थे। उनके शासनकाल की अवधि कीषमलैनाडु का स्वर्ण युग था। उन्होंने कई शानदार स्मारकों, सबसे प्रसिद्ध जिनमें से सरकारी कार्यालयों, पंडिका शाला और मंदिर बनवाया। वह इस क्षेत्र में भी नई शैली के कर संग्रह के संस्थापक थे। कारिकोड में आप एक प्राचीन किले और नैनार मस्जिद, जो वदक्कमकूर राजा द्वारा अपने मुस्लिम सैनिकों के लिए निर्मित किये थे और किले के अवशेष भी देख सकते हैं। थोडुपुझा के पास एक पुराना गिरिजाघर (चर्च) है, जो 13 वीं सदी से पहले का माना जाता है। 1956 में केरल राज्य के गठन के समय तोडुपुज़ा एर्नाकुलम जिले का हिस्सा था।. वर्ष 1972 में, तोडुपुज़ा तालुक एर्नाकुलम जिले से और देविकुलम, ऊडुम्बनचोला और पीरमेडु तालुका, जो कोट्टायम जिले के हिस्सा थे साथ शामिल होने के द्वारा इडुक्की जिले बनाई गई थी।

श्रेणी:केरल के नगर
श्रेणी:इडुक्की ज़िला
प्रतिलोम शब्दकोश

**प्रतिलोम शब्दकोश** (reverse dictionary) ऐसे शब्दकोश को कहते हैं जिसमें शब्दों का क्रम परम्परागत मानक क्रम नहीं बल्कि कोई अन्य क्रम होता है। ऐसे शब्दकोश कभी-कभी बहुत उपयोगी होते हैं और परम्परागत शब्दकोशों से जो सूचना बहुत कठिनाई से मिल पाती है वह इनसे मिल जाती है। उदाहरण के लिए 'तुकान्त शब्दकोश' एक प्रतिलोम शब्दकोश है जिसमें प्रविष्ट शब्दों का क्रम उनके अन्तिम अक्षर से शुरू करके आदि अक्षर की ओर लेते हुए तैयार किया जाता है। ऐसे शब्दकोश में 'आना' और 'लाना' पास-पास हो सकते हैं जबकि 'आना' और 'आम' दूर-दूर।

## उपयोगिता
शब्दों के क्रम निर्धारित करने का 'प्रतिलोम व्यवस्था' अधिक उपयोगी साबित होता है, विशेष करके कवियों हेतु। यदि इसमें सभी एक अक्षर वाले शब्दों को सबसे पहले, उसके बाद दो अक्षर वाले, फिर तीन अक्षर वाले, ... को क्रमशः रखा जाया तो उपयोगिता और बढ़ जाती है।

## इतिहास
प्रतिलोम शब्दकोश की परम्परा बहुत पुरानी है, शायद संस्कृत कोश निर्माताओं से ही। सन् 1260 में केशिराज द्वारा रचित प्रसिद्ध कन्नड व्याकरण 'शब्दमणिदर्पण' में सम्मिलित धातुकोश बिलकुल इसी प्रकार का है। शब्दमणिदर्पण के आधुनिक सम्पादकों ने इसे आदिवर्णक्रमानुसार कर दिया।

ओड़िशा के प्रसिद्ध कवि सम्राट उपेन्द्र भंज ने ऐसे ही शब्दकोश का निर्माण किया था। इसके आधार पर कविता में छन्दों के तुक-मिलाने में काफी सुविधा होती थी और इसी के आधार पर वे कवि-सम्राट बन पाए थे।

## बाहरी कड़ियाँ
* हिन्दी तुकान्त शब्दकोश
* देवनागरी क्रमक - यह प्रोग्राम देवनागरी में लिखे शब्दों को वर्णक्रमानुसार दो प्रकार से संयोजित कर सकता है- बाएँ-से-दाएँ (परम्परागत) तथा दाएँ-से-बाएँ (प्रतिलोम)। तुकान्त शब्दकोश बनाने के लिए उपयोगी।
* मगही धातुपाठ
* Reverse Sanskrit Dictionary

श्रेणी:शब्दकोश
मुहन्नद

**मोहन्नद** (, Mohannad) या **मुहन्नद** या **मोहनद** अरबी भाषा में लड़कों का एक नाम है। इसका शब्द का अर्थ अरबी में तलवार होता है। मुहम्मद से मिलते-जुलते रूप के बावजूद यह उस से बिलकुल अलग अर्थ और जड़ें रखता है। 'मोहन्नद' नाम वास्तव में 'अल-हेन्द' यानि भारत (हिन्द) के नाम पर पड़ा है क्योंकि पुराने ज़माने में अरब देशों में भारत में बनी तलवारें सर्वोत्तम समझी जाती थीं।

## इन्हें भी देखें
* अरबी भाषा

## सन्दर्भ


श्रेणी:अरबी शब्द
श्रेणी:अरबी भाषा के नाम
अरिन्दम

**अरिन्दम** संस्कृत भाषा का एक नाम है। 'अरि' शब्द का अर्थ 'शत्रु' होता है और 'अरिन्दम' का अर्थ है 'शत्रुओं का दमन करने वाला'। यह नाम पूर्व भारत में लोकप्रीय है। बंगाली भाषा बोलने वाले इसका उच्चारण अक्सर 'अरीन्दोम' से मिलता जुलता करते हैं।

## इन्हें भी देखें
* संस्कृत

## सन्दर्भ


श्रेणी:संस्कृत भाषा के नाम
केशिराज

**केशिराज** (कन्नड: ಕೇಶಿರಾಜ) तेरहवीं शती के कन्नड वैयाकरण एवं कवि थे। उन्होने 'शब्दमणिदर्पण' नामक प्रसिद्ध कन्नड व्याकरण ग्रन्थ की रचना की थी। इस कार्य के कारण वे कन्नड व्याकरण के सबसे महान सिद्धान्तकार माने जाते हैं। वे संस्कृत के भी पण्डित थे। वे होयसला राजदरबार के प्रतिष्ठित कवि थे।

श्रेणी:कन्नड कवि
श्रेणी:कन्नड वैयाकरण
किशनगंगा नदी

**किशनगंगा नदी** (Kishanganga River) भारत के जम्मू और कश्मीर प्रदेश में बहने वाली एक नदी है। यह कृशनसर में उत्पन्न होती है और झेलम नदी की एक उपनदी है, जो स्वयं सिन्धु नदी की उपनदी है। इसके प्रवाह मार्ग का कुछ भाग पाक-अधिकृत कश्मीर में है, जो भारत का संप्रभु क्षेत्र है । पाकिस्तान अपने कब्ज़े बाले क्षेत्र में इसका नाम "किशनगंगा" से बदलकर **नीलम नदी** (Neelum River) रखता है।

## मार्ग
किशनगंगा नदी जम्मू और कश्मीर प्रदेश के सोनमर्ग शहर के पास स्थित कृशनसर झील (कृष्णसर झील) से शुरू होती है और उत्तर को चलती है जहाँ बदोआब गाँव के पास द्रास से आने वाली एक उपनदी इसमें मिल जाती है। फिर यह कुछ दूर तक नियंत्रण रेखा के साथ-साथ चलकर गुरेज़ के पास पाक अधिकृत कश्मीर के गिलगित-बल्तिस्तान क्षेत्र में दाख़िल हो जाती है। वहाँ से पश्चिम की तरफ़ बहकर यह मुज़फ़्फ़राबाद के उत्तर में झेलम नदी में जा मिलती है। इसके कुल २४५ किमी के मार्ग में से ५० किमी भारतीय नियंत्रण वाले इलाक़े में आता है और शेष १९५ किमी पाक-अधिकृत कश्मीर में।

## किशनगंगा घाटी
किशनगंगा घाटी, जिसे पाकिस्तान नीलम वादी कहता है, एक २५० किमी लम्बी हरी-भरी हिमालय की गोद में स्थित तंग घाटी है। यह मुज़्ज़फ़राबाद​ से होकर अठमुक़ाम तक जाती है। यहाँ हिन्दू व बौद्ध धर्मों का ऐतिहासिक शिक्षा संस्थान, शारदा पीठ, स्थित है। यह पूर्व क्षेत्र सरस्वती देवी से सम्बंधित माना जाता था और इसे पुराने ज़माने में 'शारदादेश' भी कहा जाता था। पाकिस्तान के कब्ज़े वाले क्षेत्र में नीलम वादी में प्रवेश करने के दो रास्ते हैं। एक तो मुज़्ज़फ़राबाद​ से आता है और दूसरा ख़ैबर-पख़्तूनख़्वा के मानसेहरा ज़िले के काग़ान​ शहर से।

## इन्हें भी देखें
* कृशनसर
* झेलम नदी
* गिलगित-बल्तिस्तान
* शारदा (नगर)

## बाहरी कड़ियाँ
*किशनगंगा प्रॉजेक्टः भारत की जीत, पाक को झटका

## सन्दर्भ

श्रेणी:भारत की नदियाँ
श्रेणी:पाकिस्तान की नदियाँ
श्रेणी:जम्मू और कश्मीर की नदियाँ
श्रेणी:सिन्धु नदी की उपनदियाँ
श्रेणी:गिलगित-बल्तिस्तान
श्रेणी:सिन्धु जलसम्भर द्रोणी
गान्दरबल ज़िला

**गान्दरबल​ ज़िला** भारत के जम्मू व कश्मीर राज्य का एक ज़िला है। यह पहले श्रीनगर ज़िले का हिस्सा हुआ करता था जिसकी दो तहसीलों (गान्दरबल​ और कंगन) को मिलाकर ६ जुलाई २००६ को इस ज़िले का गठन किया गया।

## तहसीलें
ज़िले के गठन के बाद इसमें छह तहसीलें निर्धारित की गई-
* गान्दरबल
* तुलमुल, जहाँ खीर भवानी मंदिर स्थित है
* वाकूरा
* लार, गान्दरबल
* कंगन, गान्दरबल
* गुंड, गान्दरबल

## इन्हें भी देखें
* सोनमर्ग
* श्रीनगर ज़िला
* खीर भवानी मंदिर

## सन्दर्भ

श्रेणी:गान्दरबल ज़िला
श्रेणी:जम्मू और कश्मीर के ज़िले
सिन्द नदी

**सिन्द नदी** (Sind River) या **सिन्ध नाला** जम्मू व कश्मीर राज्य के गान्दरबल ज़िले में बहने वाली एक नदी है। यह १०८ किमी लम्बी नदी झेलम नदी की एक मुख्य उपनदी है। ध्यान दें कि यह सिन्धु नदी से बिलकुल अलग है (हालांकि इसका पानी पहले झेलम में और अंत में उसी महान सिन्धु नदी में जा मिलता है)।

## पर्यावरणीय मुद्दे

ट्राउट और ट्राउट मछलियों का शिकार दोनों खतरे में हैं।
* मशीनों के उपयोग द्वारा बजरी और भूपदार्थों का खनन प्राकृतिक संतुलन को नष्ट कर रहा है।
* आसपास के सैनिक कैम्पों और पर्यटकों द्वारा फेंका कूड़ा और किसानों द्वारा इस्तेमाल किया जाने वाला कीटनाशक मछलियों और जल-जीवों के लिये खतरनाक बन गया है।
* ब्लीचिंग पाउडर का प्रयोग करके मछलियों को मार कर छान लेना मछली पकड़ने का सबसे बुरा तरीका है जिसका प्रयोग पूरी नदी के पारिस्थितिक तंत्र को क्षति पहुँचा रहा है।
* पानी का नहरों द्वारा निष्काशन।

## इन्हें भी देखें
* झेलम नदी
* सिन्द घाटी

## सन्दर्भ

श्रेणी:गान्दरबल ज़िला
श्रेणी:भारत की नदियाँ
श्रेणी:जम्मू और कश्मीर की नदियाँ
श्रेणी:सिन्धु नदी की उपनदियाँ
लिद्दर नदी

**लिद्दर नदी** () भारत के जम्मू और कश्मीर राज्य की कश्मीर घाटी में बहने वाली एक 63 km लम्बी नदी है। सिन्द नदी के बाद यह झेलम नदी की दूसरी सबसे बड़ी उपनदी है।

## नामोत्पत्ति
लिद्दर नदी का प्राचीन मूल नाम "लम्बोदरी नदी" था, और गणेशबल नामक स्थान पर नदी के बीच में एक गणेश (लम्बोदर) की मूर्ति थी। इसे सिकंदर शाह मीरी ने तोड़ा था। मान्यता है कि तोड़ते ही नदी में रक्त बहने लगा, और इस से डर के हिन्दू मन्दिरों व मूर्तियों को तोड़ने पर कुछ काल के लिए रोक लगा दी गई। समय के साथ "लम्बोदरी" नाम विकृत हो कर "लिद्दर" बन गया।

## मार्ग
लिद्दर नदी गान्दरबल ज़िले में सोनमर्ग शहर से २ किमी दक्षिण में स्थित कोलाहोइ हिमानी से ४६५३ मीटर की ऊँचाई पर शुरू होती है। यहाँ से यह एक पहाड़ी मैदान (या मर्ग) से गुज़रती है जिसका नाम लिद्दरवाट है। इसी से इस नदी का नाम पड़ा है। यहाँ से यह सनोबर (फ़र वृक्ष) से ढकी पहाड़ियों से निकलती है। आरू नामक प्रसिद्ध पर्यटन स्थल इसी के किनारे बसा हुआ है। यहाँ से ३० किमी दूर यह पहलगाम पहुँचती है जहाँ इसका संगम शेषनाग झील से आ रही पूर्वी लिद्दर धारा से होता है। यहाँ से पश्चिम चलकर यह अनंतनाग ज़िले के गुरनार ख़ानाबल गाँव में झेलम में मिल जाती है।

## अन्य विवरण
लिद्दर नदी का पानी स्वच्छ और किशनगंगा नदी के पानी जैसा नीला दिखता है। इसमें से कई सिंचाई की नहरे निकाली जाती हैं जिनमें से शाह कोल नहर सबसे जानी-मानी है। नदी में ट्राउट जैसी कई मछलियाँ हैं।

## इन्हें भी देखें
* झेलम नदी
* किशनगंगा नदी
* सिन्द नदी

## सन्दर्भ

श्रेणी:अनंतनाग ज़िला
श्रेणी:भारत की नदियाँ
श्रेणी:जम्मू और कश्मीर की नदियाँ
मानसबल झील

**मानसबल​ झील** या **मनसबल झील** जम्मू व कश्मीर राज्य में श्रीनगर से उत्तर में गान्दरबल ज़िला में स्थित एक पर्वतीय झील है। इसके किनारे तीन बस्तियाँ हैं - जरोकबल, कोंडाबल और गान्दरबल। इसके स्वच्छ पानी के किनारे कमल के फूल उगे हुए हैं और १३ मीटर (४३ फ़ुट​) की अधिकतम गहराई के साथ यह जम्मू-कश्मीर की सबसे गहरी झील मानी जाती है।

## नामोत्पत्ति
माना जाता है कि मानसबल झील का नाम तिब्बत में स्थित पवित्र मानसरोवर झील पर पड़ा है।

## एनसीसी का नौसेना प्रशिक्षण
राष्ट्रीय कैडेट कोर (एनसीसी) ने 1965 में कश्मीर में अपनी गतिविधियां शुरू कीं लेकिन जम्मू और कश्मीर में सुरक्षा की स्थिति बिगड़ने के कारण 1989 में मानसबल झील में प्रशिक्षण सुविधा को छोड़ दिया गया। सितंबर 2022 में, भारतीय नौसेना ने मानसबल झील में राष्ट्रीय कैडेट कोर के अपने नौसैनिक प्रशिक्षण को पुनर्जीवित किया। शिविर में जम्मू-कश्मीर के विभिन्न कॉलेजों की लड़कियों सहित 100 एनसीसी कैडेट भाग लेते हैं। झील के किनारे मानसबल विकास प्राधिकरण द्वारा पर्याप्त बुनियादी ढांचे के साथ एक उपयुक्त शिविर स्थल प्रदान किया गया है। कैडेटों को नाव खींचने, नौकायन, सिग्नलिंग और जहाज मॉडलिंग जैसी विभिन्न गतिविधियों में प्रशिक्षित किया जाता है। इससे पहले बंद होने के कारण जम्मू के नगरोटा और मानसर झील में इन गतिविधियों को अंजाम दिया गया था।

## इन्हें भी देखें
* मानसरोवर झील
* वुलर झील

## सन्दर्भ


श्रेणी:जम्मू और कश्मीर की झीलें
श्रेणी:भारत की झीलें
श्रेणी:गान्दरबल ज़िला
वुलर झील

**वुलर​ झील** (Wular Lake) भारत के जम्मू और कश्मीर प्रदेश के बांडीपोरा ज़िले में स्थित एक मीठे जल की झील है। यह भारत की सबसे बड़ी मीठे पानी की झील है। यह झेलम नदी के मार्ग में आती है और झेलम इसमें पानी डालती भी है, और फिर आगे निकाल भी लेती है। मौसम के अनुसार इस झील के आकार में बहुत विस्तार-सिकोड़ होता रहता है - इसका अकार ३० वर्ग किमी से २६० वर्ग किमी के बीच बदलता है। अपने बड़े अकार के कारण इस झील में बड़ी लहरें आती हैं। तुुलबुल परियोजना इसी झील पर स्थित है।

## पुराना नाम व नामोत्पत्ति
प्राचीनकाल में 'महापद्म देवता' इस झील के अधिदेवता थे और उनके नाम पर इस झील को 'महापद्मसर' कहा जाता था। झील का अकार बड़ा होने से यहाँ दोपहर में बड़ी लहरें उठती हैं जिस से इसकी शांत सतह पर देखते-ही-देखते ऊँची और ख़तरनाक लहरे उठने लगती हैं। संस्कृत में इन कूदती हुई लहरों को 'उल्लल' कहा जाता है और यही नाम विकृत होकर 'वुलर' पड़ गया।

## ज़ैनुल द्वीप
वुलर के पूर्वोत्तरी कोने में ज़ैनुल लंक नामक एक द्वीप है ('लंक' कश्मीरी भाषा में 'द्वीप' के लिए शब्द है)। यह एक कृत्रिम द्वीप है जो सन् १४४४ में कश्मीर के सुलतान ज़ैन-उल-अबदीन​ ने बनवाया था। वे अपनी धार्मिक सहनशीलता के लिए जाने जाते थे और उन्हें हिन्दू व मुस्लिम कश्मीरी लोग इज़्ज़त से 'बुड शाह' (यानि बड़े शाह या महान शाह) के नाम से याद करते हैं। १५वीं सदी के कश्मीरी इतिहासकार जोनराज के अनुसार यह द्वीप बुड शाह ने नाविकों को वुलर में तूफ़ानी स्थितियों में आश्रय देने के लिए बनवाया था। इसपर अभी भी खँडहर मौजूद हैं। जिस काल में उन्होंने यह द्वीप बनवाया था उस समय वुलर थोड़ी अधिक बड़ी थी और टापू झील के बीच में था। धीरे-धीरे वुलर एक तरफ़ से सूखकर सिकुड़ गई और द्वीप अब उसके एक कोने में है।

## इन्हें भी देखें
* झेलम नदी
* मानसबल झील
* बांडीपूर

## सन्दर्भ

श्रेणी:जम्मू और कश्मीर की झीलें
श्रेणी:भारत की झीलें
श्रेणी:बांडीपूर ज़िला
श्रेणी:भारत में रामसर स्थल
ज़ैन-उल-अबिदीन

सुल्तान ग़ियास​-उद​-दीन **ज़ैन​-उल-अबिदीन** (Zain-ul-Abidin, ) मध्यकालीन कश्मीर में १४२३-१४७४ काल में राज करने वाले एक सुल्तान थे जिनका राज्य आधुनिक भारत के जम्मू व कश्मीर राज्य पर विस्तृत था। वे मध्यकालीन कश्मीर के सबसे महान शासकों में से एक गिने जाते हैं जिन्होनें सर्वधार्मिक उदारता और प्रशासनिक निपुणता के साथ राज किया। हिन्दू व मुस्लिम कश्मीरी लोग इज़्ज़त से **बुड शाह** (यानि 'बड़े शाह' या 'महान शाह') के नाम से याद करते हैं। उनके देहांत के बाद कश्मीर में शाह मीर वंश का पतन होना शुरु हो गया।

उनके शासन के पहले पैंतीस वर्ष उनके समकालीन कश्मीरी इतिहासकार जोनराज की 'द्वितीय राजतरंगिणी' में और बाक़ी के राजकाल जोनराज के शिष्य श्रीवर की 'तृतीय राजतरंगिणी' नामक इतिहास-ग्रन्थ में वर्णित हैं।

## इन्हें भी देखें
* जोनराज

## सन्दर्भ


श्रेणी:कश्मीर के लोग
श्रेणी:भारत का इतिहास
श्रेणी:कश्मीर का इतिहास
श्रेणी:भारतीय राजा
कमरा

[thumb|230px|[जापान के एक युवा हॉस्टल​ में एक कमरा]]
**कमरा**, **कक्ष** या **ख़ाना** किसी घर या अन्य निर्मित ढाँचे के अन्दर के ऐसे भाग को कहते हैं जो अलग विभाजित कर दिया गया हो। यह विभाजन दीवारों, पर्दों या दरवाजों से किया गया हो सकता है। आमतौर पर कमरों के ऊपर छत भी डली हुई होती है, लेकिन यह ज़रूरी नहीं है। ऐतिहासिक रूप से कमरे मिनोआई सभ्यता के २२०० ईसापूर्व में बने निर्माणों में देखे जा चुके हैं।

## इन्हें भी देखें
* घर
* छत

## सन्दर्भ


श्रेणी:कमरे
श्रेणी:वास्तु तत्व